stanford-oval/wikipedia huggingface dataset:
Kris Russell
Ura > Juniorivuodet

Ennen ammattilaisuransa aloittamista Russell pelasi neljä kautta, vuodet 2003–2007, Medicine Hat Tigersissa juniorisarja WHL:ssä. Hän oli kolmella kaudella, 2004–2005, 2005–2006 ja 2006–2007, joukkueensa eniten pisteitä tehnyt puolustaja. Eniten pisteitä Russell teki viimeisellä juniorikaudellaan, jolla oli Tigersin paras pistemies tehtyään 59:ssä runkosarjaottelussa 69 tehopistettä, 32 maalia ja 37 syöttöpistettä. Kaikkiaan hän pelasi WHL:ssä 241 runkosarjaottelua, joissa hän teki 196 tehopistettä, 76 maalia ja 120 syöttöpistettä, ja 66 pudotuspeliottelua, joissa hän teki 39 tehopistettä, 13 maalia ja 26 syöttöpistettä.
Vuosina 2004 ja 2007 Russell oli voittamassa WHL:n mestaruutta, President's Cupia (nykyiseltä nimeltään Ed Chynoweth Cup), ja hän sai WHL-vuosinaan myös useita henkilökohtaisia palkintoja. Vuonna 2007 hän sai Four Broncos Memorial Trophyn WHL:n vuoden pelaajana ja vuosina 2006 ja 2007 Bill Hunter Memorial Trophyn liigan parhaana puolustajana. Kerran, vuonna 2007, hänet nimettiin myös Canadian Hockey Leaguen parhaaksi puolustajaksi. Russell palkittiin myös hyvästä urheiluhengestä, vuosina 2005 ja 2006 WHL:n Brad Hornung Trophylla ja vuonna 2006 CHL Sportsman of the Year -palkinnolla.
Ura > Ammattilaisura

Columbus Blue Jackets varasi Russellin NHL:ään numerolla 67 varaustilaisuuden 2005 kolmannella kierroksella. Hän aloitti ammattilaisuransa kaksi vuotta myöhemmin ja pelasi kauden 2007–2008 kokonaan Blue Jacketsin riveissä. Russell pelasi NHL-tulokaskaudellaan 67 runkosarjaottelua ja teki kymmenen tehopistettä, kaksi maalia ja kahdeksan syöttöpistettä. Ensimmäisen NHL-ottelunsa hän pelasi 10. lokakuuta 2007, jolloin Blue Jackets kohtasi vierasottelussa Dallas Starsin.
Kaudella 2008–2009 Russell edusti Blue Jacketsia 66:ssa runkosarjaottelussa ja teki 21 tehopistettä, kaksi maalia ja 19 syöttöpistettä. Keväällä 2009 hän pelasi ensimmäiset NHL:n pudotuspeliottelunsa, neljä ottelua, joissa teki kaksi tehopistettä, maalin ja syöttöpisteen. Russell pelasi kauden 2008–2009 aikana myös 14 runkosarjaottelua AHL-liigan Syracuse Crunchissa ja teki niissä kahdeksan tehopistettä, kolme maalia ja viisi syöttöpistettä. Hän teki myös kahdella seuraavalla NHL-kaudella yli 20 tehopistettä.
Russell edusti Columbusta marraskuuhun 2011 asti. Hän siirtyi kesken kauden 2011–2012 St. Louis Bluesiin pelaajakaupassa, jossa Blue Jackets sai vaihdossa puolustaja Nikita Nikitinin.
Syyskuussa 2012 Russell teki aiemmin samassa kuussa alkaneen NHL:n työsulun ajan kestäneen sopimuksen SM-liigan Turun Palloseuran kanssa. Hän teki ensimmäisessä ottelussaan, ottelussa Helsingin IFK:ta vastaan, kaksi tehopistettä (1+1), mutta toinen, ottelu Espoo Bluesia vastaan, jäi häneltä kesken vain yhden vaihdon jälkeen ensimmäisessä ottelussa tulleen jalkavamman vuoksi. Hän lähti Blues-ottelun jälkeen Pohjois-Amerikkaan, mutta palasi Suomeen kaksi viikkoa myöhemmin vamman kuntoutuksen edettyä nopeasti.
Heinäkuussa 2013 Russell siirtyi Calgary Flamesiin, joka antoi St. Louisille vaihdossa viidennen kierroksen varausvuoron NHL:n varaustilaisuudessa 2014.
Ura > Maajoukkue

Russell on edustanut Kanadan jääkiekkomaajoukkuetta kaksissa aikuisten arvokilpailuissa, maailmanmestaruuskilpailuissa vuosina 2010 ja 2012. Hän pelasi vuoden 2010 turnauksessa seitsemän ottelua tehopistein 1+3=4 ja vuoden 2012 turnauksessa neljä ottelua tehopistein 0+3=3. Russell on edustanut maataan myös kaksissa jääkiekon nuorten maailmanmestaruuskilpailuissa, 2006 ja 2007. Hän oli voittamassa molempina vuosina nuorten MM-kultaa.
Ura > Palkinnot > WHL

Brad Hornung Trophy 2005 ja 2006
Bill Hunter Memorial Trophy 2006 ja 2007
idän ensimmäisessä All Stars -joukkueessa 2006 ja 2007
Four Broncos Memorial Trophy 2007
Ura > Palkinnot > CHL

Vuoden puolustaja 2007
Perhe

Kris Russellilla on identtinen kaksoisveli Ryan, joka myös on ammattilaisjääkiekkoilija ja pelannut NHL:ssä. Veljesten isä Doug ”Shaky” Russell työskenteli aiemmin härkärodeon parissa, kunnes lopetti heidän syntymänsä jälkeen.
Kris Russell Turun Palloseurassa marraskuussa 2012.
Lapsen tähden (albumi)

| Lapsen tähden Eri esittäjiä |
| --- | --- | --- |

Kokoelmalevyn tiedot
 Julkaistu: 1993
 Formaatti: CD, C-kasetti
 Tuottaja(t): F-Montteeri Oy
 Levy-yhtiö: F-Montteeri Oy
Lapsen tähden on 25. joulukuuta 1993 järjestettyyn Lapsen tähden -konserttiin liittyvä 1993 valmistunut kokoelmalevy. Albumilla esiintyvät lapset ovat tuttuja vuoden 1992 ja edeltävien vuosien Tenavatähti-kilpailuista.
Kappaleet

Ella Lahtinen – Lapsen tähden
Johanna Virtanen – Lapsi kahden maan
Henna-Riikka Ruotsalainen – Rokkenrolli-Olli
Nadja Lindeman – Tyyliin aikuisten
Maija Salon musiikkileikkikoulu – Tahtoisin, äiti, hevosen
Stefan – Yksinäinen paimen (Einsamer hirte)
Timo Turunen – Kuudenikäinen (L'aveugle)
Nadja Lindeman – Päiväkirja
Stefan – Leivonen (Ciocãrlia)
Johanna Virtanen – Heikki breikki
Henna-Riikka Ruotsalainen – Ystävyyden laulu
Ella Lahtinen – Kallisarvoinen (Du vet väl att du är värdeful)
La Calisto

La Calisto on Francesco Cavallin säveltämä ooppera. Libreton siihen teki Giovanni Faustini. Teos esitettiin ensi kertaa Venetsiassa 28. marraskuuta 1651. Oopperan juoni pohjautuu Kalliston tarinaan kreikkalaisesta mytologiasta. Ooppera oli Cavallin ja Faustinin viimeinen yhteistyö; Faustini kuoli pian sen kantaesityksen jälkeen.
Kurslampi

| Kurslampi |
| --- | --- |

Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°23′26″N, 24°11′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pihlajaveden reitin valuma-alue (35.48)
Laskujoki:  suo-oja Pihlajaveteen 
Järvinumero:  35.483.1.002
Mittaustietoja
Pinnankorkeus:  172,3 m  
Rantaviiva:  0,67 km  
Pinta-ala:  2,503 ha  
Saaria:  ei saaria 
 fiKurslampi 
Kurslampi  on Keski-Suomessa Keuruulla Sällinkylän lähellä sijaitseva lampi.
Maantietoa

Lammen pinta-ala on 2,5 hehtaaria, se on 300 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Pihlajaveden alueeseen (35.483) se kuuluu. Lammen vedenpinnan korkeus on 172,3 metriä mpy.
Kâmpôt

| Kâmpôt (ក្រុងកំពត) |
| --- | --- |
 Esplanadi Kâmpôtin keskustassa
 Kâmpôt
 Koordinaatit: 10°36′N, 104°10′E 
Valtio:   Kambodža
Maakunta:  Kâmpôt
Hallinto:  
 – Pormestari:  H.E. Neak Sovannary
Väkiluku (2008):  38 819
Infobox OKVirheellinen NIMI-arvo: 
Kâmpôt, myös: Kampot, on kaupunki Etelä-Kambodžassa. Se on Kâmpôtin maakunnan pääkaupunki. Kaupungin väkiluku on vajaat  40 000 asukasta. Kaupungin keskustassa on paljon ranskalaista arkkitehtuuria.
Kâmpôt sijaitsee lähellä Koh Sla -joen suuta. Se oli 1800-luvulla maansa tärkein satama.
Kampot tunnetaan erityisesti reppumatkailijoiden suosimana kohteena, ja siellä myös asuu melko paljon länsimaalaisia. Kaupunki on tunnettu korkealaatuisesta pippurista, jota viedään myös ulkomaille.
Aiheesta muualla

Kuvia tai muita tiedostoja aiheesta Kâmpôt Wikimedia Commonsissa
Kambodžan maakunnat
| --- | --- |
Maakunnat:   Bântéay Méancheăy   Băt Dâmbâng   Kâmpóng Cham  Kâmpóng Chhnăng   Kâmpóng Spœ   Kâmpóng Thum   Kâmpôt  Kândal   Kaôh Kông   Krâchéh  Môndôl Kiri  Ŏtâr Méancheăy  Preăh Vihéar  Poŭthĭsăt   Prey Vêng  Rôtanak Kiri   Siĕm Réab  Stŏeng Trêng  Svay Riĕng   Takêv 
Maakuntatasoiset kunnat:   Kêb  Pailĭn  Phnom Penh  Sihanoukville
Kriens

| Kriens |
| --- | --- |
 Kriensin asuinalueita Sonnebergin rinteellä.
 vaakuna
 Kriens sijaitsee Keski-Sveitsissä, Luzernin kaupungin naapurissa.
 Kriens
 Koordinaatit: 47°2′2″N, 8°16′51″E 
Valtio:  Sveitsi
Kantoni:  Luzernin kantoni
Hallintoalue (Wahlkreis):  Luzern-Land
Pinta-ala:  
 – Kokonaispinta-ala:  27,25 km²
Korkeus:  441–1 469 m
Väkiluku (joulukuu 2014):  27 229
 – Väestötiheys:  999 as./km²
 
 www.kriens.ch 
Infobox OKVirheellinen NIMI-arvo: 
Kriens on kaupunki Keski-Sveitsissä, Luzernin kantonissa, pari kilometriä Luzernista lounaaseen. Kaupungissa on runsaat 27 000 asukasta.
Sijainti

Kriens sijaitsee Vierwaldstätterseen länsipuolella, Pilatus- ja Sonnebergvuorten rinteillä. Kaupunki muodostaa Luzernin kanssa yhtenäisen kaupunkialueen.
Liikenne

Moottoritie A2 kulkee Kriensin kautta. Kriens on Zentralbahn-rautatieyhtiön Luzern–Hergiswil-rautatien varrella.
Kriensistä on köysiratayhteys Pilatusvuorelle.
Aiheesta muualla

Kuvia tai muita tiedostoja aiheesta Kriens Wikimedia Commonsissa
Kylmäkosken hautausmaa

| Kylmäkosken hautausmaa |
| --- | --- |
Sijainti:  Akaa
Koordinaatit:  61°09′44″N, 23°41′23″E
Seurakunta:  Akaan seurakunta
Avattu:  1889
Pinta-ala:  5 hehtaaria
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kylmäkosken hautausmaa sijaitsee Kylmäkosken kirkon välittömässä läheisyydessä Akaan kaupungissa. Tämä noin viiden hehtaarin kokoinen hautausmaa otettiin käyttöön 1889. Vuonna 1997 valmistui hautausmaan laajennusosa, jossa sijaitsee vainajien muistolehto.
Hautausmaan keskellä on talvi- ja jatkosodassa kuolleiden suomalaisten sotilaiden hauta-alue ja muistomerkki. Vehmaan punaisesta graniitista veistetyn muistomerkin on suunnitellut kuvanveistäjä Aukusti Veuro. Se paljastettiin 17. toukokuuta 1953. Sankarihauta-alueella on 115 vainajan haudat.
Kylmäkosken hautausmaalla on 3038 hautauspaikkaa.
Aiemmin käyttöönotetun hautausmaan yhteyteen rakennettiin Kylmäkosken kirkko, joka valmistui 1900. Hautausmaan aiempi punaiseksi maalattu hirsinen ruumishuone jäi tarpeettomaksi 1964, jolloin kirkon alapuolelle osittain maan sisään valmistui uudisrakennus. Rakennuksessa on ruumishuone, työkoneiden säilytystila, vessat ja puutarhatyöntekijöiden taukotila. Punainen ruumishuone on sittemmin purettu pois. Aiemmin hautausmaalla oli 1930-luvulla rakennettu hautakatos hautaustoimituksia varten ja vanha puuvaja, joka purettiin 1980. Kirkkoa vastapäätä, tien toisella puolella sijaitsevalla pysäköintipaikalla sijaitsi aiemmin ruumiinavaushuone, joka on purettu pois. Vuonna 2018 hautausmaalla on pieni työkaluvaja ja hautausmaan länsiosassa työkonehalli.
Hautausmaata laajennettiin koilliseen kirkon lähelle 1940-luvulla ja 1,014 hehtaarin uuteen osaan perustettiin sankarihauta-alue ja muistomerkkiaukio, johon 1954 sijoitettiin Karjalaan jääneiden vainajien muistomerkki ja muualle haudattujen muistokivi. Seuraava laajennusalue valmistui 1997. Tälle kahden hehtaarin maa-alalle on sijoitettu 1 470 hauta- ja uurnahautapaikkaa, muistolehto ja metsähautausmaa. Muistolehdon allasmaiselle nurmikolle seurakunnan työntekijät ripottelevat tuhkat.
Kylmäkosken hautausmaalle on haudattu muun muassa muotokuvamaalari Antti Favén ja hänen isänsä runoilija ja yliopiston lehtori Oskar Favén.
Latinot

| Latinot |
| --- | --- |
Kielet:  englanti, spanglish, espanja, portugali
Uskonnot:  katolilaisuus, protestantismi
Latinot ovat latinalaisen Amerikan eurooppalaistaustaisia asukkaita. He puhuvat yleisimmin espanjaa tai portugalia.
Yhdysvalloissa latinoiksi kutsutaan kaikkia etelä- ja väliamerikkalaistaustaisia ihmisiä. Yhdysvaltain latinot olivat vuonna 2012 Yhdysvaltain toiseksi nopeimmin kasvava väestöryhmä heti amerikanaasialaisten jälkeen.
Yhdysvalloissa termi latino ei viittaa mihinkään tiettyyn rodulliseen ryhmään. Latinoväestö koostuu pääosin eurooppalaisten, intiaanien ja afrikkalaisten jälkeläisistä, ja suurin osa latinoista on mestitsejä sekä vanhentuneen nimityksen mukaisesti mulatteja. Yhdysvaltojen väestönlaskennassa entisestä kaavasta poiketen 2010-luvulla huomattavan monet latinoista ovat ilmoittaneet olevansa valkoisia.
Latinot ovat perinteisesti katolilaisia, joskin 2000-luvulla katolilaisten osuus latinoista on alkanut laskemaan.
Aiheesta muualla

Kuvia tai muita tiedostoja aiheesta Latinot Wikimedia Commonsissa
Latin Union (espanjaksi, italiaksi, katalaaniksi, portugaliksi, ranskaksi, romaniaksi)
Kylmälänlammi

| Kylmälänlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°44′34″N, 24°05′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Rautajokeen 
Järvinumero:  35.744.1.012
Mittaustietoja
Pinnankorkeus:  143,9 m  
Rantaviiva:  0,558 km  
Pinta-ala:  1,97 ha  
Saaria:  ei saaria 
 fiKylmälänlammi 
Kylmälänlammi  on Pirkanmaalla Tampereella Enojärven luoteispuolella sijaitseva lampi.
Maantietoa

Lammen pinta-ala on 2,0 hehtaaria, se on 200 metriä pitkä ja 150 metriä leveä. Se sijaitsee Rautajoen laaksossa eteläpuolella kohoavan mäen juurella. Lammella ei ole kartan mukaan saaria. Sen rantaviivan pituus on 550 metriä ja sen rannat ovat pääosin metsämaata. Rantaan on rakennettu vapaa-ajan asunto, joka kuuluu viereiselle tilalle. Enojärveltä tuleva tie ohittaa lammen sen etelärantaa pitkin.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Lammen vedenpinnan korkeus on 143,9 metriä mpy. Siihen on johdettu kaksi lyhyttä metsäojaa ja sen laskuoja, joka lähtee lammen itärannasta, yhtyy Rautajokeen puoli kilometriä ennen Enojärven Kaakkolahtea. Laskuojalla on pudotusta alle metrin.
Historiaa

Vuoden 1957 peruskartassa sijaitsi lammen lähellä kaksi maatilaa, joiden viljelykset ympäröivät sitä ja Rautajokea. Vuonna 1973 ovat näiden pellot metsitetty ja samalla lammen karttanimi on muuttunut Vähästä Rautajärvestä Kylmälänlammiksi. Kylmälän maatila jatkoi toimintaansa, mutta se on nykyään päättynyt.
Latinan maakunta

Latinan maakunta (ital. Provincia di Latina) on maakunta Latiumin hallintoalueella Keski-Italiassa.
Latinan maakunnan pinta-ala on 2 256 km2 ja siellä oli vuoden 2015 lopulla 574 226 asukasta. Maakuntaan kuuluu 33 kuntaa, ja sen pääkaupunki on Latina.
Latinan maakunnan viisi väkiluvultaan suurinta kuntaa ovat (31.12.2015): Latina (125 985 asukasta), Aprilia (73 446), Terracina (46 039), Fondi (39 809) ja Formia (36 127).
Aiheesta muualla

Kuvia tai muita tiedostoja aiheesta Latinan maakunta Wikimedia Commonsissa
Latinan maakunta
Aprilia | Bassiano | Campodimele | Castelforte | Cisterna di Latina | Cori | Fondi | Formia | Gaeta | Itri | Latina | Lenola | Maenza | Minturno | Monte San Biagio | Norma | Pontinia | Ponza | Priverno | Prossedi | Rocca Massima | Roccagorga | Roccasecca dei Volsci | Sabaudia | San Felice Circeo | Santi Cosma e Damiano | Sermoneta | Sezze | Sonnino | Sperlonga | Spigno Saturnia | Terracina | Ventotene
Kuurasammalet

| Kuurasammalet |
| --- | --- |
 Paljakkakuurasammal Anthelia juratzkana
Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Maksasammalet Marchantiophyta
Luokka::  Aitomaksasammalet Jungermanniopsida
Alaluokka::  Aitomaksasammalet Jungermanniidae
Lahko::  Aitomaksasammalet Jungermanniales
Heimo::  Kuurasammalet Antheliaceae  R.M. Schust.
Katso myös
   Kuurasammalet Wikispeciesissä   Kuurasammalet Commonsissa 
Infobox OKNimi-testi OK: 
Kuurasammalet (Antheliaceae) on sammalheimo aitomaksasammalten Jungermanniales-lahkossa. Heimossa on yksi suku (Anthelia), jonka lajeja kasvaa Suomessa.
Sukuja

Anthelia – kuurasammalet
Sukuja > Lajeja

Anthelia julacea – pohjankuurasammal
Anthelia juratzkana – paljakkakuurasammal
Aiheesta muualla

ITIS: Antheliaceae (englanniksi)
UniProt, Taxonomy: Antheliaceae (englanniksi)
Kärkölän tasoristeysturma

Kärkölän tasoristeysturma tapahtui 23. heinäkuuta 2001 Kärkölässä, kun henkilöpikajuna ja henkilöauto törmäsivät toisiinsa Jutilan ylikäytävän kohdalla Kärkölän Lappilan ja Hausjärven Oitin välillä Riihimäki–Lahti-radalla. Turmassa kuoli viisi ihmistä.
Onnettomuus

Onnettomuuden syyksi arvellaan väärinkäsitystä. Turmapaikan ohitti hetkeä ennen onnettomuutta kaksiraiteisella radalla Lahden suunnasta tullut lähes 700 metriä pitkä tavarajuna. Tavarajunan mentyä tasoristeyksen puomit jäivät alas, koska toisesta suunnasta oli tulossa toista raidetta pikajuna 130 kilometrin tuntivauhdilla. Onnettomuusauton kuljettaja ilmeisesti luuli, että turvalaitteisiin on tullut vika, ja lähti kiertämään puomeja. Kaikki autossa olleet viisi ihmistä, kolme miestä ja kaksi naista, kuolivat heti. Juna pysyi raiteilla, eikä kukaan sen matkustajista loukkaantunut. Onnettomuusauto raahautui junan edessä 300 metrin matkan ennen junan pysähtymistä. Pikajuna oli matkalla Helsingistä Iisalmeen. Onnettomuus sattui seitsemän jälkeen illalla Kärkölän Lappilan ja Hausjärven Oitin välillä. Törmäyshetkellä kaikki muutkin varoituslaitteet puomien lisäksi olivat toiminnassa eli kello hälytti ja valo näytti punaista. Turmassa menehtyneet naiset olivat syntyneet vuosina 1971 ja 1984 sekä miehet vuosina 1952, 1969 ja 1975. Tutkimuksissa on selvinnyt, että tavarajunan viimeisen vaunun ylitettyä tasoristeyksen pikajuna 79 saapui siihen 24 sekunnin kuluttua. Tavarajunan kulkunopeus oli ollut 60 ja pikajunan 129 kilometriä tunnissa. Kun tavarajuna oli ohittanut risteyksen, oli pikajuna jo turvalaitteiden hälytysosuudella, 870 metrin päässä risteyksestä. Puomi oli alhaalla ja ääni- ja valomerkit toiminnassa koko ajan kun tavarajuna ohitti risteystä ja kun pikajuna saapui hälytysosuudelle. Aurinko ei tapahtumahetkellä paistanut pikajunan tulosuunnasta, vaan autonkuljettajan edestä etuoikealta.
Onnettomuusauton kuljettaja ajoi ilman ajokorttia. Hän oli menettänyt ajokorttinsa ja ajo-oikeutensa maaliskuussa 2001 rattijuopumusepäilyn vuoksi. Hän oli turmahetkellä huumausaineiden vaikutuksen alainen. Oikeuslääketieteen laitoksen tutkimuksessa hänen verestään löytyi amfetamiinia.
Viisihenkinen seurue oli ollut vierailemassa Kärkölän Lappilassa ja lähtenyt runsas tunti ennen onnettomuutta käymään läheisessä Oitin kylässä. He olivat kotoisin Joensuusta, mutta onnettomuusauton kuljettaja asui onnettomuuden tapahtuessa Vantaalla. Poliisin antamien tietojen mukaan he olivat sukua toisilleen, mutta eivät sisaruksia eivätkä avioliitossa keskenään.
Onnettomuusautosta löydettiin varastettua omaisuutta, muun muassa matkapuhelin, koruja ja avaimia. Tavarat olivat peräisin kahdesta repusta, jotka vietiin onnettomuutta edeltävänä päivänä autosta Hausjärven Oitista. Julkisuudessa olleiden tietojen mukaan osalla onnettomuuden uhreista oli rikollinen tausta.
Kris Meeke

| Kris Meeke |
| --- | --- |
 Kris Meeke vuonna 2009.
Henkilötiedot
Syntynyt: 2. heinäkuuta 1979 (ikä 45) Dungannon, Pohjois-Irlanti
Kansalaisuus:   Britannia
WRC-ura
Aktiivivuodet:  2002–2008, 2011, 2013–2019
Nykyinen talli:  Toyota Gazoo Racing
Entiset tallit:  Mini Citroën Total Abu Dhabi
Kilpailuja:  104
Maailmanmestaruuksia:  0
Voittoja:  5
Palkintosijoja:  13
Erikoiskoevoittoja:  94
MM-pisteitä:  511
Ensimmäinen kilpailu:  Walesin ralli 2002
Ensimmäinen voitto:  Argentiinan ralli 2015
Viimeisin voitto:  Katalonian ralli 2017
Viimeinen kilpailu:  Katalonian ralli 2019
Sijoitus kaudella 2019:  6. (98 p.)
Aiheesta muualla
krismeeke.com
Kris Meeke (s. 2. heinäkuuta 1979 Dungannon, Pohjois-Irlanti) on brittiläinen ralliautoilija. Hän ajoi kaudella 2018 rallin MM-sarjaa Citroënin tehdastallissa mutta siirrettiin sivuun kesken kauden toistuvien rajujen ulosajojen seurauksena. Kaudella 2019 hän ajoi Toyota Gazoo Racing  -tallissa.
Meeke on vuoden 2009 IRC-sarjan mestari. Hänen kartanlukijanaan toimi irlantilainen Paul Nagle.
Ura

Meeke aloitti uransa vuonna 2000 Peugeotin järjestämissä pikkurallikilpailuissa. Vuonna 2002 Colin McRae alkoi tukemaan Meeken uraa, ja hän debytoi MM-sarjassa Walesin rallissa, jossa keskeytti. Vuosina 2003–2008 Meeke kilpaili JWRC-sarjassa. Samoina vuosina Meeke kilpaili yksittäisissä WRC-kilpailuissa saavuttamatta pisteitä, parhaana sijoituksenaan yhdeksäs sija vuoden 2005 Walesin rallista.
Vuonna 2009 Meeke kilpaili Intercontinental Rally Challenge -sarjassa voittaen sarjan mestaruuden. Hänen kartanlukijansa oli Paul Nagle. Meeke saavutti samalla Vuoden Tulokas -palkinnon. Meeke jatkoi sarjassa seuraavana vuonna sijoittuen sarjan kolmanneksi.
Ura > Tehdaskuljettajana MM-tasolla

Vuonna 2011 Meeke kirjoitti sopimuksen MM-sarjaan paluun tehneen Minin kanssa. Hän saavutti ensimmäiset MM-pisteensä Katalonian rallissa, jossa hän ajoi viidenneksi saavuttaen 10 MM-pistettä. Hän oli myös nopein Power Stagella saavuttaen kolme lisäpistettä.
Meeke teki sopimuksen kaudelle 2014 Citroënin tehdastallin kanssa. Suomen rallissa hän saavutti ensimmäisen podium-sijoituksensa yllettyään kolmanneksi. Saksan rallissa Meeke oli hyvin lähellä avausvoittoaan, mutta ajoi kärkipaikalta ulos viimeisenä päivänä. Loppukauden hyvillä suorituksillaan hän onnistui varmistamaan itselleen tallipaikan myös seuraavalle kaudelle.
Meeke otti ensimmäisen MM-rallivoittonsa keskeytysten sävyttämässä vuoden 2015 Argentiinan rallissa. Citroën otti myös kilpailussa pitkän tauon jälkeen kaksoisvoiton Mads Østbergin ajettua toiseksi. Meeke omisti voittonsa vuonna 2007 helikopterionnettomuudessa menehtyneelle Colin McRaelle. Vuonna 2016 Meeke voitti Jyväskylän MM-rallin.
Vuoden 2018 toukokuussa Citroen ilmoitti Meeken saavan potkut lukuisten kolarien takia. Citroenin tiedotteen mukaan Meeken potkut johtuvat vain ja ainoastaan rajuista ulosajoista, jotka ovat aiheuttaneet isoja riskejä kuljettajakaksikolle.
Ura > Tehdaskuljettajana MM-tasolla > Toyota (2019)

Meeke teki yksivuotisen sopimuksen Toyotan kanssa ja sai samalla uudeksi kartanlukijakseen Sebastian Marshallin. Hän ajoi kahdessa ensimmäisessä rallissa Monte Carlossa ja Ruotsissa kuudenneksi. Meksikossa Meeke ajoi viidenneksi ja johti hetkellisesti rallia 10:llä erikoiskokeella. Ranskassa Meeke sijoittui yhdeksänneksi ja kolme erikoiskoetta voittaen muun muassa Power Stagen. Argentiinassa Meeke ajoi kauden parhaimman tuloksen oltuaan neljäs. Hän siirtyi hetkellisesti rallin johtoon neljännellä erikoiskokeella, kunnes menetti johtoasemansa seitsemännen erikoiskokeen jälkeen tallikaveri Ott Tänakille. Chilessä sen sijaan Meeke jäi yhdeksänneksi, vaikka johti rallia ensimmäisen erikoiskokeen jälkeen. Portugalissa Meeke joutui keskeyttämään rallin kakkospaikalta törmättyään puuhun. Italiassa hän ajoi pisteille ollessaan kahdeksas. Suomen rallissa Meeke joutui keskeyttämään toistamiseen tällä kertaa osuessaan kiveen liian leveän ajolinjan vuoksi. Meeke oli sitä ennen voittanut kolme erikoiskoetta. Saksassa Meeke sijoittui toiseksi tallikaverinsa Tänakin jälkeen, kun Toyota otti kolmoisvoiton Jari-Matti Latvalan ollessa kolmas. Meeke onnistui voittamaan yhden erikoiskokeen. Turkissa hän ajoi heikommin ollen seitsemäs, voittaen yhden erikoiskokeen. Walesin rallissa Meeke aloitti vahvasti johtaen rallia ensimmäisen yhdeksän erikoiskokeen jälkeen, kunnes tallikaveri Tänak ohitti hänet. Hän sijoittui lopulta neljänneksi. Kauden viimeinen ralli ajettiin Kataloniassa, kun Australian ralli peruttiin ennen kisapäivää metsäpalojen vuoksi. Meeke keskeytti Kataloniassa ja oli loppupisteissä kuudes. 27. marraskuuta 2019 Toyota ilmoitti ettei tulisi jatkamaan Meeken sopimusta.
Muuta

Meeke on esiintynyt kahdesti BBC:n suositussa autoiluohjelmassa Top Gearissä, ajaen molemmilla kerroilla yhdessä James Mayn kanssa.
Aiheesta muualla

Kuvia tai muita tiedostoja aiheesta Kris Meeke Wikimedia Commonsissa
http://www.autosport.com/news/report.php/id/108395
http://juwra.com/meeke_kris.html
Kristinusko Togossa

Tämä artikkeli kertoo kristinuskosta Togossa. Kristinusko on Togon suurin uskonto, johon kuuluu noin 42,3 prosenttia väesöstä. Arviolta noin puolet krisityistä kuuluu katoliseen kirkkoon. Suurimmat protestanttiset kirkkokunnat ovat evankeliset presbyteerit ja helluntailaiset.
Historia

Togo on entinen Saksan siirtomaa, joka jaettiin ensimmäisen maailmansodan jälkeen ranskalaisten ja brittien kesken. Brittiläinen Togo liittyi Ghanaan ja ranskalaisesta siirtomaasta tuli Togo vuonna 1962. Katolinen lähetystyö alkoi Togossa 1500-luvun lopulla.
Kirkkojenväliset järjestöt

Togossa toimii kristillinen neuvosto, johon kuuluvat monet protestantit, helluntailaiset ja evankeliset kirkot.